*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzata Képviselő-testületének 2020. július 14-én,

16 órakor megtartandó RENDKÍVÜLI ülésére

*Közművelődési érdekeltségnövelő célú pályázat benyújtásának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Dr. Köbli Kata aljegyző  **Törvényességi ellenőrzést végezte**: Kondriczné dr. Varga Erzsébet  jegyző    **Tárgyalja:**  PG Bizottság: 2020.07.14. |

**Tisztelt Képviselő-testület!**

Az emberi erőforrások minisztere – a belügyminiszterrel és a pénzügyminiszterrel egyetértésben - pályázatot hirdetett 300 millió forint keretösszeggel közművelődési érdekeltségnövelő támogatásra. A pályázat célja közművelődési intézmény vagy közösségi színtér műszaki, technikai eszközállományának, berendezési tárgyainak gyarapítása, épületének karbantartása, felújítása.

A vissza nem térítendő költségvetési támogatásra olyan települési önkormányzatok pályázhatnak, amelyek közművelődési intézményt, közösségi színteret saját fenntartásban vagy közművelődési megállapodás keretében működtetnek.

A támogatást az önkormányzatok által az egyes célok tekintetében vállalt önrészt alapul véve, arányossági számítással kell megállapítani. A támogatás minimális mértéke 100.000 Ft.

A 300 millió forintos keretösszeg 60%-át a települési önkormányzat által fenntartott, továbbá a települési önkormányzattal kötött közművelődési megállapodás alapján működő intézmény vagy közösségi színtér kaphatja.

A pályázati adatlap benyújtása elektronikus úton a Magyar Államkincstár által üzemeltetett elektronikus rendszeren (ÖNEGM rendszer) keresztül, az erre a célra kialakított pályázati felületen történik.

A pályázat benyújtásának határideje: 2020. augusztus 3. 24:00 óra

A támogatás felhasználásának végső határideje: 2021. december 31.

Javasoljuk 230 db nézőtéri szék, továbbá 10 db asztal beszerzését szerepeltetni a pályázatban.

DL PRESTIGE típusú szék beszerzését irányoztuk elő bruttó 11.408 Ft/db, összesen bruttó 2.623.840 Ft bekerülési összeggel, továbbá OPTIMA típusú 180 x 80 centiméteres asztalt bruttó 40.613 Ft/db, összesen bruttó 406.130 Ft összeggel.

Az igényelt támogatás 3.029.970 Ft összegben kerül meghatározásra, így a saját forrás 20 %-ot, az igényelt támogatás 80 %- t tesz ki.

Az előterjesztésben szereplő számok az előterjesztés készítésének napján (2020. július 8.) érvényes euró árfolyam alapján kerültek kiszámításra.

Javasoljuk a fenti tartalmú támogatási kérelem benyújtását és a pályázathoz saját forrásként 605.994 Ft biztosítását az alábbi határozati javaslat elfogadásával.

***H a t á r o z a t i j a v a s l a t :***

**a Közművelődési érdekeltségnövelő célú pályázat jóváhagyására**

Bátaszék Város Önkormányzatának Képviselő-testülete

1. a Közművelődési érdekeltségnövelő célú pályázat keretében az önkormányzat tulajdonában lévő, Petőfi Sándor Művelődési Ház berendezési tárgyainak gyarapítására vonatkozó támogatási kérelem benyújtását jóváhagyja,
2. a beszerzésre az önkormányzat saját forrásként 605.994 Ft összegű önerőt saját forrásként – a támogatási kérelem pozitív elbírálása esetén - az önkormányzat 2020. évi költségvetésének általános tartalék kerete terhére biztosítja,
3. felhatalmazza a Bátaszéki Közös Önkormányzati Hivatalt a támogatási kérelem határidőn belüli benyújtására.

*Határidő:* 2020. augusztus 3.

*Felelős*: dr. Köbli Kata aljegyző

(a támogatási kérelem beadásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár